Help kies SA se sewe natuurwonders!Amfiteater, Royal Natal National Park. Foto: Wikus Beetge Hierdie kompetisie is gesluit: Nadat Tafelberg onlangs in ŉ internasionale peiling as een van die wêreld se sewe natuurwonders aangewys is, is Suid-Afrikaners dit eens dat Suid-Afrika oor talle ander natuurwonders beskik wat ook erkenning verdien. Dis nou jou kans om ons op ŉ informele manier te help om Suid-Afrika se sewe natuurwonders te kies! Lewer hieronder kommentaar deur te sê watter gebied of natuurverskynsel jy as een van Suid-Afrika se sewe natuurwonders sou kies, en, as jy wil, motiveer jou nominasie in maksimum 5 sinne of stuur vir ons ‘n foto. Ons sal binnekort ŉ lys met die nominasies op Maroela en op ons Facebook-blad publiseer, en jou weer die geleentheid bied om vir jou gunstelinge te kom stem. Daarna sal ons Maroela se sewe Suid-Afrikaanse wenners aanwys! Stormsriviermond, Tsitsikamma Nasionale Park. Foto: Wikus Beetge Die persoon wat heel eerste die natuurwonder nomineer wat uiteindelik deur Maroela as Suid-Afrika se top-natuurwonder aangewys word, sal ‘n heerlike geskenkpak van Maroela Media ontvang! Lees die storie oor Tafelberg wat as een van die wêreld se sewe natuurwonders gekies is hier.